
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 925 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της συστατικής πράξης της αμιγούς 
Δημοτικής Επιχείρησης του Δήμου Αγ. Δημητρί- 
ου με την επωνυμία «Δημοτική Επιχείρηση Ανά¬ 
πτυξης Αγ. Δημητρίου». 1 

Έγκριση Οργανισμού Εσωτερικής Υπηρεσίας (Ο.Ε.Υ.) 
της Δημοτικής Επιχείρησης Υδρευσης Αποχέτευ¬ 
σης Δήμου Πύλης Νομού Τρικάλων. 2 

Έγκριση υπέρβασης των ωρών υπερωριακής απασχό¬ 
λησης για υπαλλήλους της Δ/νσης Κτηνιατρικής 

Ν.Α. Πιερίας. 3 

Τροποποίηση απόφασης καθορισμού ανωτάτου ορί¬ 
ου επιτρεπομένων ημερών κίνησης εκτός έδρας 
υπαλλήλων στις Νομαρχιακές Αυτοδιοικήσεις Πε¬ 
ριφέρειας Κεντρικής Μακεδονίας, για το 2006... 4 

Αύξηση καθ’ υπέρβαση ημερών εκτός έδρας υπαλλή¬ 
λων υπηρετούντων στη Ν.Α. Εύβοιας, για το έτος 
2006. 5 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθμ. 15414/6.7.2005 
απόφαση του Γενικού Γραμματέα Περιφέρειας 

Κρήτης. 6 

Διόρθωση σφάλματος στην υπ’ αριθμ. 1463/21.3.2006 
απόφαση Γενικού Γραμματέα Περιφέρειας Ανα¬ 
τολικής Μακεδονίας - Θράκης. 7 


ΑΠΟΦΑΣΕΙ Σ 

Αριθμ. 29956 (1) 


Τροποποίηση της συστατικής πράξης της αμιγούς Δη¬ 
μοτικής Επιχείρησης του Δήμου Αγ. Δημητρίου με 
την επωνυμία «Δημοτική Επιχείρηση Ανάπτυξης Αγ. 
Δημητρίου». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις των άρθρων 277 έως 284 του π.δ/τος 
410/95 (ΦΈ.Κ. Α' 231). 

2. Την υπ’ αριθμ. 25027/1984 απόφαση του Υπουργού 
Εσωτερικών που δημοσιεύθηκε στο ΦΈ.Κ. 244/19.4.1984 
τ.Β'. 


17 Ιουλίου 2006 

3. Το υπ’ αριθμ. 520/1988 π.δ. (ΦΈ.Κ. 236/24.10.1998 τ.Α'.), 
όπως τροποποιήθηκε με την παρ. 12 του άρθρου 5 του 
ν. 2307/1995. 

4. Τις παραγράφους 22, 23 και 24 του άρθρου 11 του 
ν. 2503/1997 (ΦΈ.Κ. 107/30.5.1997 τ.Α'). 

5. Την υπ’ αριθμ. 15602/21.4.1997 απόφαση του Γενι¬ 
κού Γ ραμματέα Περιφέρειας η οποία δημοσιεύτηκε στο 
ΦΈ.Κ. 389/14.5.1997 τ.Β' και αφορά στην σύσταση στο 
Δήμο Αγ. Δημητρίου αμιγούς Δημοτικής Επιχείρησης 
με την επωνυμία «Δημοτική Επιχείρηση Ανάπτυξης Αγ. 
Δημητρίου» όπως μεταγενέστερα τροποποιήθηκε με την 
υπ’ αριθμ. 29161 + 35597/1.7.1999 απόφαση του Γενικού 
Γραμματέα Περιφέρειας Αττικής η οποία δημοσιεύθηκε 
στο Φ.Ε.Κ.1781/24.9.1999 τ.Β'. 

6. Την υπ’ αριθμ. 3903/19.4.2006 έκθεση της Εκτιμητικής 
Επιτροπής του αρ. 9 του κ.ν. 2190/1920 της Νομαρχίας 
Αθηνών. 

7. Την υπ’ αριθμ. 247/2006 απόφαση του Δημοτικού 
Συμβουλίου Αγ. Δημητρίου, που αφορά στην τροπο¬ 
ποίηση και κωδικοποίηση της συστατικής πράξης της 
αμιγούς Δημοτικής Επιχείρησης με την επωνυμία «Δη¬ 
μοτική Επιχείρηση Ανάπτυξης Αγ. Δημητρίου». 

8. Την υπ’ αριθμ. οικ. 16978/12.11.2003 απόφαση του Γ ενι¬ 
κού Γραμματέα Περιφέρειας Αττικής, ΦΕΚ 1693/18.11.2003 
τ.Β' «Μεταβίβαση αρμοδιοτήτων και εξουσίας υπογρα¬ 
φής «ΜΕ ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ» αποφάσεων, 
εγγράφων και άλλων πράξεων στον Γενικό Διευθυντή 
Περιφέρειας, στους προϊστάμενους των Διευθύνσεων 
Αυτοδιοίκησης - Αποκέντρωσης, Τοπικής Αυτοδιοίκησης 
και Διοίκησης Αν. Αττικής - Δυτ. Αττικής - Πειραιώς και 
στους Προϊσταμένους των τμημάτων των Διευθύνσεων 
αυτών», αποφασίζουμε: 

Τροποποιούμε και κωδικοποιούμε τη συστατική πράξη 
της Δημοτικής Επιχείρησης Ανάπτυξης Αγ. Δημητρίου 
ως εξής: 

1. ΣΥΣΤΑΣΗ 

Συστήνουμε στο Δήμο ΑΓ. ΔΗΜΗΤΡΙΟΥ αμιγή δημοτική 
επιχείρηση με την επωνυμία «ΔΗΜΟΤΙΚΗ ΕΠΙΧΕΙΡΗΣΗ 
ΑΝΑΠΤΥΞΗΣ ΑΓΙΟΥ ΔΗΜΗΤΡΙΟΥ» η οποία αποτελεί Νο¬ 
μικό Πρόσωπο Ιδιωτικού Δικαίου και διέπεται από τις 
διατάξεις των άρθρων 277 έως 284 του π.δ. 410/1995 
(ΔΚΚ). 

2. ΣΚΟΠΟΣ ΤΗΣ ΕΠΙΧΕΙΡΗΣΗΣ 

Α. Η Ανάληψη δραστηριοτήτων που έχουν σχέση με 
την Πολιτιστική ανάπτυξη και συγκεκριμένα: 

1. Η ουσιαστική και ολοκληρωμένη πολιτιστική ανά- 

















13124 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


πτύξη της πόλης και της ευρύτερης περιοχής και η 
καλλιέργεια σε βάθος της καλλιτεχνικής ευαισθησίας 
και της αγάπης για τις τέχνες, η προστασία της Εθνικής 
Πολιτιστικής ταυτότητας, η αναγωγή των πολιτιστικών, 
πνευματικών και καλλιτεχνικών αγαθών σε οργανικά 
στοιχεία της καθημερινής ζωής και η ενεργητική και 
συνειδητή συμμετοχή των πολιτών στην πολιτιστική 
ζωή της πόλης. 

2. Η δημιουργία της απαραίτητης πολιτιστικής υπο¬ 
δομής. 

3. Η διάδοση και η ανάπτυξη της καλλιτεχνικής παιδεί¬ 
ας στους τομείς της Μουσικής, του Χορού, του Κινημα¬ 
τογράφου, του Θεάτρου και άλλων οπτικοακουστικών 
μέσων, καθώς και των εικαστικών τεχνών. 

4. Η στήριξη, η διάδοση και η ανάπτυξη της καλλιτε¬ 
χνικής παιδείας, η στήριξη και διάδοση της σύγχρονης 
καλλιτεχνικής και πνευματικής δημιουργίας και η εξα¬ 
σφάλιση των συνθηκών που θα επιτρέψουν την άσκηση 
και ανάπτυξη των ατομικών δημιουργικών ικανοτήτων 
στους αντίστοιχους τομείς. 

5. Η προβολή, η ανάπτυξη και η διάδοση αυτών των 
τεχνών με τη διοργάνωση, παραγωγή και παρουσίαση 
πολιτιστικών δραστηριοτήτων. 

6. Η δημιουργία και ανάπτυξη της αναγκαίας υπο¬ 
δομής για την βελτίωση της ποιότητας της ζωής και 
η δημιουργική αξιοποίηση του ελεύθερου χρόνου των 
κατοίκων της πόλης και ιδιαίτερα των νέων. 

7. Η ανάπτυξη της συνεργασίας με τους μαζικούς πο¬ 
λιτιστικούς φορείς και τα ερασιτεχνικά συγκροτήματα 
της πόλης και η παροχή με κάθε δυνατό τρόπο ηθικής 
και υλικής βοήθειας και τεχνικής υποστήριξης, με στό¬ 
χο την ενίσχυση της ερασιτεχνικής δημιουργίας και 
την διεύρυνση του πεδίου των πρωτοβουλιών και των 
παρεμβάσεών τους. 

8. Η συνεργασία με την εκπαιδευτική κοινότητα της 
πόλης και της ευρύτερης περιοχής για την από κοινού 
προώθηση και υλοποίηση επιμορφωτικών και αθλητι¬ 
κών δραστηριοτήτων μέσα και έξω από τα Σχολεία και 
η εξασφάλιση της ουσιαστικής συμμετοχής των μα¬ 
θητικών κοινοτήτων και της νεολαίας γενικότερα στις 
δραστηριότητες της Επιχείρησης. 

9. Η ανάληψη και υλοποίηση Κοινοτικών (ΕΕ) και Εθνι¬ 
κών Προγραμμάτων εκπαιδευτικού, επιμορφωτικού, πο¬ 
λιτιστικού, αναπτυξιακού και ερευνητικού χαρακτήρα. 

Για την υλοποίηση των πιο πάνω στόχων η Επιχείρηση 
θα αναπτύξει την δραστηριότητά της σε τρεις αλληλέν- 
δετους στόχους: τον εκπαιδευτικό, τον επιμορφωτικό, 
τον ψυχαγωγικό και τον περιβαλλοντικό. 

Οι εκπαιδευτικές δραστηριότητες (επαγγελματικά και 
ελεύθερα τμήματα σχολών) θα συνδυαστούν με ένα 
σύνολο επιμορφωτικών πρωτοβουλιών (όπως σχολές 
γονέων, σεμινάρια, επαγγελματικού προσανατολισμού, 
σεμινάρια παιδαγωγικού περιεχομένου, σχολές αναλφά¬ 
βητων,, εργαστήρια, διαλέξεις, ημερίδες, συνέδρια κ.λπ.) 
με πολιτιστικές και ψυχαγωγικές εκδηλώσεις (όπως θε¬ 
ατρικές και κινηματογραφικές παραστάσεις, προβολείς, 
εκθέσεις, συναυλίες, φεστιβάλ κ.λπ.). 

Β. Ο πολιτιστικές - Ψυχαγωγικές εκδηλώσεις 

Η ένταξη των εκδηλώσεων στις δραστηριότητες της 
Δημοτικής Επιχείρησης θεωρείται απαραίτητη για την 
αποτελεσματικότερη οργάνωση και διεξαγωγή των ση¬ 
μαντικών αυτών γεγονότων για την πόλη. Πέρα από την 


ευελιξία του νέου φορέα εξασφαλίζεται παράλληλα και 
η συμμετοχή της Τοπικής Αυτοδιοίκησης. 

Γ. Εκπαίδευση - Επιμόρφωση 

Η υλοποίηση εκπαιδευτικών - επιμορφωτικών προ¬ 
γραμμάτων της Ευρωπαϊκής (ΕΕ) ή άλλων Δημόσιων 
Φορέων. 

Δ. Το περιβάλλον 

1. Η εκπόνηση μελετών που έχουν σχέση με τη δι¬ 
αχείριση του αστικού και φυσικού περιβάλλοντος, η 
ευαισθητοποίηση των δημοτών σε αντίστοιχα θέματα, 
η προώθηση περιβαλλοντικής επιμόρφωσης, η ενεργός 
συμμετοχή σε σχετικά προγράμματα της Ευρωπαϊκής 
Ένωσης, η παροχή υπηρεσιών συμβούλου σε θέματα 
ρύπανσης, κυκλοφορίας και πρασίνου της πόλης, η ανά¬ 
πτυξη και προώθηση συνεργασιών με Πανεπιστημιακούς 
και Δημοσίους γενικά Οργανισμούς και Επιχειρήσεις 
κοινής ωφέλειας. 

2. Η εφαρμογή προγράμματος ανακύκλωσης με δια¬ 
λογή στην πηγή. 

3. Η οργάνωση και επέκταση των δραστηριοτήτων 
που έχουν σχέση με την καθαριότητα και την αισθη¬ 
τικής της πόλης, τη συντήρηση του πρασίνου και την 
επέκτασή του. 

Ε. Κοινωνική Πρόνοια 

Η λειτουργία Παιδικών και Βρεφονηπιακών Σταθμών 
για την εξυπηρέτηση των εργαζομένων και μη μητέ¬ 
ρων, η φροντίδα, προσχολική αγωγή, διαπαιδαγώγηση, 
ψυχαγωγία και απασχόληση βρεφών και νηπίων, χωρίς 
να θίγεται η λειτουργία των ήδη λειτουργούντων Δη¬ 
μοτικών Παιδικών Σταθμών. 

ΣΤ. Η Ανάπτυξη του Αθλητισμού 

Η συνεργασία με τα Αθλητικά Σωματεία και τους 
λοιπούς Φορείς Αθλητισμού της πόλης, η στήριξη των 
δραστηριοτήτων τους, η οργάνωση και λειτουργία ερα¬ 
σιτεχνικών αθλητικών τμημάτων, η διοργάνωση περιοδι¬ 
κών και ετήσιων ομαδικών ή ατομικών αθλημάτων για τη 
συμμετοχή των νέων και γενικότερα των κατοίκων της 
πόλης σε αθλητικές δραστηριότητες και εκδηλώσεις 
μαζικού αθλητισμού. 

Ζ. Οι Διαφημίσεις 

Η εκμετάλλευση των κοινοχρήστων χώρων για μισθώ¬ 
σεις σε διαφημιστικές εταιρείες και η προβολή μέσω 
των διαφημιστικών στοιχείων, ιδεών και μηνυμάτων του 
Δήμου και της Επιχείρησης που έχουν σχέση με την 
Κοινωνική και Πολιτιστική ανάπτυξη, το Περιβάλλον, 
την Επιμόρφωση και την Ψυχαγωγία των κατοίκων της 
πόλης. 

Η. Ο Τεχνικός - Κατασκευαστικός Τομέας 

Η εκπόνηση μελετών, η κατασκευή και συντήρηση 
έργων, οικιστικές αναπλάσεις, η διαμόρφωση κοινο¬ 
χρήστων χώρων η κατασκευή και συντήρηση οδοστρω¬ 
μάτων, έργων υποδομής ή συντήρησης των σχολικών 
κτιρίων και γενικά εγκαταστάσεων του Δήμου. 

Θ. Οι επιχειρηματικές Δραστηριότητες 

Η αξιοποίηση - εκμετάλλευση ακινήτων και χώρων ιδι¬ 
οκτησίας του Δήμου που θα παραχωρηθούν για χρήση 
στη δημοτική Επιχείρηση ή ανάληψη βιώσιμων λοιπών 
δραστηριοτήτων στις οποίες συμπεριλαμβάνεται κα η 
εμπορία - διάθεση εντύπων- περιοδικών - ειδών βιβλιο¬ 
πωλείου και συναφών ειδών προς αυτά και η συμμετοχή 
σε άλλες επιχειρήσεις και εταιρείες με σκοπό την εξυ¬ 
πηρέτηση των κατοίκων της περιοχής του Δήμου. 

(Σχετικές αποφάσεις Δημοτικού Συμβουλίου: 444/05 
& 62/06) 

3. ΔΙΑΡΚΕΙΑ 

Η διάρκεια της Επιχείρησης ορίζεται πενήντα (50) 
χρόνια. Αρχίζει από τη δημοσίευση της απόφασης του 
Περιφερειακού Διευθυντή Αθηνών, περί συστάσεώς της 
στην Εφημερίδα της Κυβερνήσεως την 14 Μαΐου 1997 
και λήγει την αντίστοιχη μετά πενήντα (50) χρόνια ημε¬ 
ρομηνία την 14 Μαΐου 2047, με απόφαση του Δημοτι¬ 
κού Συμβουλίου. Η διάρκεια της Επιχείρησης μπορεί να 
παραταθεί με την ίδια διαδικασία της σύστασής της, 
η σχετική απόφαση λαμβάνεται ένα μήνα πριν από τη 
λήξη της. 

4. ΕΔΡΑ 

Έδρα της Επιχείρησης ορίζεται ο Δήμος Αγίου Δη- 
μητρίου 

5. ΔΙΟΙΚΗΣΗ 

Η επιχείρηση διοικείται από εννέα (9μελές) Διοικητικό 
Συμβούλιο το οποίο ορίζεται μαζί με τους αναπληρωτές 
από το Δημοτικό Συμβούλιο. 

Από τα μέλη του Διοικητικού Συμβουλίου πέντε (5) 
είναι αιρετοί εκπρόσωποι του Δήμου, εκ των οποίων τα 
δύο (2) θα προέρχονται υποχρεωτικά από τη μειοψηφία, 
ένας (1) εκπρόσωπος της Ένωσης Επαγγελματοβιοτε- 
χνών και Εμπόρων Αγ. Δημητρίου, δύο (2) δημότες ή 
κάτοικοι που έχουν πείρα ή γνώσεις σχετικές με το 
αντικείμενο της επιχείρησης και ένας (1) εκπρόσωπος 
των εργαζομένων στην επιχείρηση αν αυτή απασχολεί 
περισσότερους από είκοσι εργαζομένους, σε αντίθετη 
περίπτωση ένας (1) εργαζόμενος του Δήμου που θα 
ορίζεται με απόφαση του Δημοτικού Συμβουλίου. 

Η θητεία του Διοικητικού Συμβουλίου ακολουθεί τη 
θητεία του Δημοτικού Συμβουλίου. 

6. ΠΕΡΙΟΥΣΙΑ 

Τα περιουσιακά στοιχεία που τυχόν θα διατεθούν από 
το Δήμο στην Επιχείρηση κατά χρήση αφού αποτιμη- 
θούν από την επιτροπή του άρθρου 9 του ν. 2190/1920 
θα αποτελόσουν κεφάλαιο της επιχείρησης. 

7. ΚΕΦΑΛΑΙΟ 

Το κεφάλαιο της Επιχείρησης ανέρχεται στο ποσόν 
των τετρακοσίων τριάντα εννέα χιλιάδων, εννιακοσίων 
είκοσι € και εβδομήντα έξι λεπτών (439.920,76) € και 
δημιουργήθηκε ως εξής: 

Α) € πενήντα οκτώ χιλιάδες εξακόσια ενενήντα τέσσε¬ 
ρα και έξι λεπτά (58.694,06) € είναι το αρχικό κεφάλαιο 
που έχει καταβληθεί από τον Δήμο Αγ. Δημητρίου σε 
μετρητά. (ΦΕΚ 389/14.5.1997) 

Β) € ογδόντα οκτώ χιλιάδες σαράντα ένα και οκτώ 
λεπτά (88.041,08 €) έχουν καταβληθεί σε εκτέλεση της 
253/1998 απόφασης του Δημοτικού Συμβουλίου. (ΦΕΚ 
1781/24.9.1999) 

Γ) € εκατόν εξήντα χιλιάδες διακόσια εξήντα εννέα 
και ενενήντα εννέα λεπτά (160.269,99 €) είναι η αξία της 
χρήσης του κυλικείου του Δημοτικού Νεκροταφείου Αγ. 
Δημητρίου. (ΦΕΚ 1781/24.9.1999) 

Δ) € ενενήντα έξι χιλιάδες εννιακόσια δέκα πέντε και 
εξήντα τρία λεπτά (96.915,63 €) είναι η αξία χρήσης του 
αναψυκτηρίου της Πλατείας Ασυρμάτου (Ελ. Βενιζέλου) 
του Αγίου Δημητρίου (ΦΕΚ 1781/24.9.1999) και 

Ε) € τριάντα έξι χιλιάδες (36.000,00 €) είναι η αξία 
της χρήσης του Κυλικείου της Πλατείας Παναγούλη 
του Αγίου Δημητρίου. 

Η παραχώρηση της χρήσης των παραπάνω Κυλικείων 


και του Αναψυκτηρίου θα διαρκέσει τόσο χρόνο, όσος 
είναι ο χρόνος διάρκειας της Δημοτικής Επιχείρησης 
(50 χρόνια) ήτοι έως το έτος 2047, και σε περίπτωση 
διάλυσής της η χρήση των περιέρχεται αυτοδικαίως 
στο Δήμο. 

8. ΠΟΡΟΙ 

Οι πόροι της επιχείρησης (έσοδα) προέρχονται από: 

1. Δικαιώματα εγγραφών και φοίτησης στα τμήματα 
πολιτιστικών δραστηριοτήτων, το ύψος των οποίων θα 
είναι οπωσδήποτε χαμηλότερο από αυτό των συναφών 
ιδιωτικών επιχειρήσεων. 

2. Την οργάνωση πολιτιστικών και ψυχαγωγικών εκ¬ 
δηλώσεων, το κόστος συμμετοχής στις οποίες θα είναι 
οπωσδήποτε χαμηλότερο από αυτό των συναφών ιδι¬ 
ωτικών επιχειρήσεων. 

3. Τη λειτουργία ή την ενοικίαση ακινήτων και χώρων 
ιδιοκτησίας του Δήμου, που της έχουν παραχωρηθεί 
κατά χρήση. 

4. Την εκμετάλλευση των κοινοχρήστων και λοιπών 
χώρων και τη μίσθωσή τους σε διαφημιστικές εταιρείες 
για την προβολή διαφημιστικών μηνυμάτων. 

5. Τη λειτουργία Παιδικών και Βρεφονηπιακών Σταθ¬ 
μών. 

6. Τη λειτουργία αθλητικών χώρων και από τη λει¬ 
τουργία ή ενοικίαση των κυλικείων τους, που της έχουν 
παραχωρηθεί κατά χρήση. 

7. Τη διαχείριση προγραμμάτων της Ε.Ε. ή άλλων Δη¬ 
μοσίων Φορέων. 

8. Αναθέσεις και εκτελέσεις τεχνικών έργων εκπό¬ 
νησης μελετών, έργων συντήρησης, επιβλέψεων κ.λπ. 
δραστηριοτήτων του Τεχνικού τομέα. 

9. Την περιουσία της Επιχείρησης. 

10. Κληροδοτήματα, εισφορές, δωρεές κ.λπ.. 

11. Λοιπές δραστηριότητες, ανταποκρινόμενες στους 
σκοπούς της Επιχείρησης. 

9. ΔΙΑΛΥΣΗ - ΕΚΚΑΘΑΡΙΣΗ 

Η Επιχείρηση διαλύεται: 

α) Με απόφαση του Δημοτικού Συμβουλίου, με την 
απόλυτη πλειοψηφία των μελών του και απόφαση του 
Περιφερειακού Διευθυντή. 

β) Όταν λήξει χωρίς να παραταθεί η διάρκεια της 
Επιχείρησης και 

γ) σε περίπτωση πτώχευσης της Επιχείρησης. 

Τη διάλυση της Επιχείρησης ακολουθεί η εκκαθά¬ 
ριση. 

Εκτός από την περίπτωση της πτώχευσης, η εκκαθά¬ 
ριση γίνεται από εκκαθαριστές που ορίζονται από το 
Δημοτικό Συμβούλιο. 

Στην εκκαθάριση διεκπεραιώνονται οι εκκρεμείς υπο¬ 
θέσεις, εισπράττονται οι απαιτήσεις, ρευστοποιείται η 
περιουσία και πληρώνονται τα χρέη της Επιχείρησης. 

Το υπόλοιπο περιέρχεται στο Δήμο. 

Κάλυψη Δαπάνης 

Από την παρούσα απόφαση δεν προκαλείται δαπάνη 
σε βάρος του προϋπολογισμού του Δήμου Αγίου Δη¬ 
μητρίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Ιουνίου 2006 

Με εντολή Γ ενικού Γ ραμματέα Περιφέρειας 
Η Γ ενική Διευθύντρια 
ΑΙΚΑΤΕΡΙΝΗ ΓΙΑΒΑΣΗ 

Αριθμ. 9283 (2) 

Έγκριση Οργανισμού Εσωτερικής Υπηρεσίας (Ο.Ε.Υ.) της 
Δημοτικής Επιχείρησης Υδρευσης Αποχέτευσης Δή¬ 
μου Πύλης Νομού Τρικάλων. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 7 του ν. 1069/1980 σε 
συνδυασμό με εκείνες του άρθρου 6 παρ. 14 του ν. 
2307/1995. 

2. Την υπ’ αριθμ. 20/2006 απόψαση του Διοικητικού 
Συμβουλίου της ΔΕΥΑΠ περί ψήφισης Οργανισμού Εσω¬ 
τερικής Υπηρεσίας της Επιχείρησης, καθώς και την υπ’ 
αριθμ. 86/2006 απόφαση του Δημοτικού Συμβουλίου 
Πύλης περί εγκρίσεως του ΟΕΥ της Δημοτικής Επιχεί¬ 
ρησης Ύδρευσης Αποχέτευσης Πύλης. 

3. Την υπ’ αριθμ. 2106/10.5.2001 (ΦΕΚ 597 τ.Β721.5.2001) 
απόφαση του Γενικού Γραμματέα Περιφέρειας Θεσ¬ 
σαλίας περί Μεταβίβαση Αρμοδιοτήτων στους Δ/ντες 
Τοπ. Αυτ/σης & Δ/σης για υπογραφή με Ε.Γ.Γ.Π.Θ., απο¬ 
φασίζουμε: 

Εγκρίνουμε την υπ’ αριθμ. 20/2006 απόφαση του Διοι¬ 
κητικού Συμβουλίου της ΔΕΥΑΠ με την οποία ψηφίζεται 
ο Οργανισμός Εσωτερικής Υπηρεσίας της Δημοτικής 
ΕπιχείρησηςΎδρευσης Αποχέτευσης Πύλης και ο οποί¬ 
ος έχει ως εξής: 

Άρθρο Ιο 

Περιπτώσεις προσλήψεων 

Η πρόσληψη προσωπικού με σύμβαση εργασίας ιδιω¬ 
τικού δικαίου από την επιχείρηση επιτρέπεται: 

α) Προς πλήρωση των, δια του παρόντος οργανισμού 
εσωτερικής υπηρεσίας (Ο.Ε.Υ), προβλεπομένων θέσεων 
και 

β) Προς κάλυψη παροδικών αναγκών. 

Άρθρο 2ο 
Αντικείμενο Ο.Ε.Υ. 

1. Το πόσης φύσεως προσωπικό της επιχείρησης 
διέπεται από τον παρόντα Ο.Ε.Υ. Ειδικότερα ο Ο.Ε.Υ. 
καθορίζει την οργάνωση, τη σύνθεση και την αρμοδιό¬ 
τητα των υπηρεσιών, τον αριθμό των θέσεων του πόσης 
φύσεως αυτών κατά ομάδα ειδικοτήτων και αναλόγως 
της βαθμίδας εκπαιδεύσεως. 

2. Το κατά την προηγούμενη παράγραφο προσωπικό 
της επιχειρήσεως συνδέεται μετ' αυτής με σύμβαση 
εργασίας ιδιωτικού δικαίου. 

Αρθρο 3ο 

Βασική συγκρότηση και διάρθρωση υπηρεσιών 

Η Δ.Ε.Υ.Α.Π συγκροτείται από τις παρακάτω υπηρε¬ 
σίες: 

Α. Τη διεύθυνση 

Β. Την διοικητική και οικονομική υπηρεσία 

Γ. Την τεχνική υπηρεσία 

Η διάρθρωση των υπηρεσιών της Δ.Ε.Υ.Α.Π έχει ως 
εξής: 

Α. ΔΙΕΥΘΥΝΣΗ 

1. Γ ραφείο Δ/ντή 

2. Γ ραφείο προϊσταμένου Γ ραμματείας Δ/νσης, Διοι¬ 
κητικού Συμβουλίου και Δημοσίων Σχέσεων. 

3. Γ ραφείο Νομικής κάλυψης. 


4. Γ ραφείο γενικών καθηκόντων. 

Β. ΔΙΟΙΚΗΤΙΚΗ-ΟΙΚΟΝΟΜΙΚΗ ΥΠΗΡΕΣΙΑ 

1. Γ ραφείο Προϊσταμένου 

2. Γ ραφείο προσωπικού 

3. Γ ραφείο Λογιστηρίου και ταμείου 

4. Γραφείο προμηθειών, διαχείρισης υλικού και πε¬ 
ριουσίας 

Γ. ΤΕΧΝΙΚΗ ΥΠΗΡΕΣΙΑ 

1. Γ ραφείο Προϊσταμένου 

2. Γ ραφείο μελετών, προγραμματισμού, επίβλεψης και 
εκτέλεσης έργων 

3. Γ ραφείο εργατοτεχνικής στήριξης. 

Αρθρο 4ο 

Αρμοδιότητες Υπηρεσιών 

Α. ΔΙΕΥΘΥΝΣΗ 

1. Γ ραφείο Διευθυντή 

Ο Δ/ντής αποτελεί τον σύνδεσμο του Δ/κου Συμβου¬ 
λίου με όλες τις Υπηρεσίας της Επιχείρησης. 

• Προΐσταται όλων των υπηρεσιών και έχει τη διεύ¬ 
θυνση, το συντονισμό, την εποπτεία και τον έλεγχο 
όλων των δραστηριοτήτων της επιχείρησης για την 
εκπλήρωση των σκοπών της. 

• Ασκεί τις αρμοδιότητες του σύμφωνα με τις εκάστο- 
τε ισχύουσες διατάξεις των νόμων και τις αποφάσεις 
του Δ.Σ. 

• Φροντίζει για την υλοποίηση των αποφάσεων του 
Δ.Σ και των σκοπών της επιχείρησης. 

• Εισηγείται στο Δ.Σ τα μέτρα που πρέπει να ληφθούν 
για την αρτιότερη λειτουργία και τον συντονισμό των 
δραστηριοτήτων όλων των υπηρεσιών της επιχείρησης 
για την απρόσκοπτη λειτουργία των επενδυτικών προ¬ 
γραμμάτων της. 

• Εισηγείται την πρόσληψη έκτακτου εργατοϋπαλληλι- 
κού προσωπικού για προσωρινή απασχόληση ορισμένου 
χρόνου ή με σύμβαση έργου για την κάλυψη εκτάκτων 
αναγκών της επιχείρησης. 

• Ενημερώνει το Δ.Σ σε ότι αφορά τις εξελίξεις τις Ερ¬ 
γατικής Νομοθεσίας σχετικά με τις εργασιακές σχέσεις 
των εργαζομένων και τις ανανεώσεις των συμβάσεων 
του εκτάκτου προσωπικού. 

• Παρακολουθεί τους Νόμους, τα διατάγματα και τις 
Υπουργικές αποφάσεις που αναφέρονται στη λειτουρ¬ 
γία των Δημοτικών επιχειρήσεωνκαι ενημερώνει σχετικά 
το Δ.Σ. 

• Παρακολουθεί γενικά τα απάσης φύσης οικονομικά 
θέματα και περισσότερο αυτά που αφορούν τις δρα¬ 
στηριότητες της επιχείρησης, ενημερώνει σχετικά το 
Δ.Σ και εισηγείται σε συνεργασία με τον προϊστάμενο 
οικονομικών υπηρεσιών την τιμολογιακή πολιτική της 
επιχείρησης στο Δ.Σ. 

• Παρίσταται στις συνεδριάσεις του Δ.Σ με δικαίωμα 
λόγου. 

• Συμμετάσχει στη σύνταξη του προϋπολογισμού της 
επιχείρησης. 

•Έχει την ευθύνη της προβολής των δραστηριοτήτων 
της επιχείρησης και των αποτελεσμάτων αυτών με κάθε 
πρόσφορο μέσο. 

• Εχει την ευθύνη της δημιοργίας επαφών και συ¬ 
νεργασίας με άλλες Δημοτικές, Δημόσιες ή Ιδιωτικές 
επιχειρήσεις συναφών δραστηριοτήτων της χώρας και 
του εξωτερικού, με σκοπό την καλύτερη λειτουργία της 
επιχείρησης προς όφελος του κοινωνικού συνόλου. 

• Έχει την ευθύνη της διοργάνωσης συσκέψεων, συ¬ 
ζητήσεων, συνεδρίων και εκπαιδευτικών σεμιναρίων για 
την αρτιότερη κατάρτιση του προσωπικού πάνω στις 
δραστηριότητες της επιχείρησης. 

• Ο Δ/ντής προσυπογράφει και χαρακτηρίζει την αλ¬ 
ληλογραφία της επιχείρησης. 

• Υπογράφει και χαρακτηρίζει όλα τα χρηματικά 
εντάλματα πληρωμής δαπανών. 

• Τον Δ/ντή όταν απουσιάζει ή έχει κώλυμα αναπλη¬ 
ρώνει ο προϊστάμενος Οικονομικών και Διοικητών Υπη¬ 
ρεσιών. 

•Έχει την ευθύνη της προβολής των δραστηριοτήτων 
της επιχείρησης και των αποτελεσμάτων αυτών με κάθε 
πρόσφορο μέσο. 

• Έχει την ευθύνη της δημιουργίας επαφών και συ¬ 
νεργασίας με άλλες Δημοτικές, Δημόσιες ή Ιδιωτικές 
επιχειρήσεις συναφών δραστηριοτήτων της χώρας και 
του εξωτερικού, με σκοπό την καλύτερη λειτουργία της 
επιχείρησης προς όφελος του κοινωνικού συνόλου. 

• Έχει την ευθύνη της διοργάνωσης συσκέψεων, συ¬ 
ζητήσεων, συνεδρίων και εκπαιδευτικών σεμιναρίων για 
την αρτιότερη κατάρτιση του προσωπικού πάνω στις 
δραστηριότητες της επιχείρησης. 

• Ο Δ/ντής προσυπογράφει και χαρακτηρίζει την αλ¬ 
ληλογραφία της επιχείρησης. 

• Υπογράφει όλα τα χρηματικά εντάλματα πληρωμής 
δαπανών. 

• Τον Δ/ντή όταν απουσιάζει ή έχει κώλυμα αναπλη¬ 
ρώνει ο Προϊστάμενος Οικονομικών και Διοικητικών 
Υπηρεσιών. 

2. Γραμματεία Δ/νσης, Διοικητικού Συμβουλίου και 
Δημοσίων Σχέσεων 

Η Γραμματεία της Δ/νσης και του Δ.Σ. επιμελείται: 

• Την παραλαβή και συσχέτιση όλων των εισερχομέ¬ 
νων εγγράφων, την τήρηση του πρωτοκόλλου καθώς 
και την τήρηση των πρωτότυπων στο αρχείο. 

• Διεκπεραιώνει την αλληλογραφία και τηρεί το γε¬ 
νικό αρχείο. 

• Επικυρώνει όλα τα αντίγραφα των εγγράφων. 

• Επικουρεί τον Δ/ντή και το Δ.Σ. στα καθήκοντά 
τους. 

• Έχει την ευθύνη της μεταφοράς και διανομής της 
αλληλογραφίας και της διακίνησης των εγγράφων όπου 
χρειάζεται. 

• Έχει την ευθύνη της επίδοσης των προσκλήσεων 
των συνεδριάσεων του Δ.Σ. 

• Τηρεί τα πρακτικά των συνεδριάσεων του Δ.Σ. κα¬ 
ταχωρώντας τα σε ειδικό βιβλίο. 

• Υποβάλλει αντίγραφα των λαμβανομένων αποφάσε¬ 
ων του Δ.Σ. χωρίς καθυστέρηση σε κάθε αρμόδιο. 

• Διεξάγει κάθε υπηρεσιακή υπόθεση που σχετίζεται 
με την λειτουργία της επιχείρησης. 

2. Γ ραφείο Νομικής κάλυψης 

• Παρέχει κάθε είδους νομική κάλυψη που σχετίζεται 
με τις λειτουργίες της επιχείρησης. 

• Εισηγείται για τις απαραίτητες από νομικής πλευράς 
ενέργειες για την προστασία των συμφερόντων της 
επιχείρησης. 

• Διεκπεραιώνει τις δικαστικές υποθέσεις της επι¬ 
χείρησης. 

• Παρακολουθεί τις δικαστικές αποφάσεις και το κάθε 
είδους νομικά θέματα που σχετίζονται με την επιχεί¬ 
ρηση. 


3. Γ ραφείο Γ ενικών καθηκόντων 

• Φροντίζει για την καθαριότητα, τον ευπρεπισμό και 
τη συντήρηση όλων των περιουσιακών στοιχείων της 
επιχείρησης ώστε να εξασφαλίζεται η σωστή και απρό¬ 
σκοπτη λειτουργία της. 

• Διεξάγει κάθε βοηθητική εργασία προς όλες τις 
εκμεταλλεύσεις της επιχείρησης. 

Β. ΔΙΟΙΚΗΤΙΚΗ - ΟΙΚΟΝΟΜΙΚΗ ΥΠΗΡΕΣΙΑ 

• Αρμοδιότητες της Διοικητικής και Οικονομικής Υπη¬ 
ρεσίας είναι: 

• Η τήρηση των λογιστικών βιβλίων, λογαριασμών, 
λογιστικών καταστάσεων τέλους χρήσεως, μητρώων 
και εκθέσεων προς τη διοίκηση κλπ. 

• Η σύνταξη του προϋπολογισμού, ισολογισμού κλπ. 

• Η κοστολόγηση, τιμολόγηση, στατιστική και ο οικο¬ 
νομικός σχεδιασμός. 

• Η καταμέτρηση καταναλώσεως ύδατος και έκδοση 
λογαριασμών. 

• Η βεβαίωση και είσπραξη των εσόδων. 

• Ο έλεγχος των δικαιολογητικών πληρωμής. 

1. Γ ραφείο Προϊσταμένου 

• Ο Προϊστάμενος 

• Προΐσταται των Υπηρεσιών της επιχείρησης και έχει 
την ευθύνη, το συντονισμό, την εποπτεία και τον έλεγχο 
της λειτουργίας αυτών. 

•Έχει την ευθύνη καταμερισμού της εργασίας στους 
υπαλλήλους των Υπηρεσιών που προΐσταται. 

• Παρακολουθεί γενικά τα πάσης φύσης Διοικητικά και 
Οικονομικά θέματα και περισσότερο αυτά που αφορούν 
τις δραστηριότητες της επιχείρησης. 

• Παρακολουθεί τη ρευστότητα της επιχείρησης. 

• Μελετά και επεξεργάζεται τα οικονομικά στοιχεία 
της επιχείρησης και προτείνει ανάλογα. 

• Ευθύνεται για τη διασφάλιση του απορρήτου των 
οικονομικών στοιχείων της επιχείρησης. 

• Υπογράφει όλα τα χρηματικά εντάλματα πληρωμής 
δαπανών. 

2. Γ ραφείο Προσωπικού 

• Τηρεί μητρώο των υπηρετούντων εργατοϋπαλλήλων 
και ημερομισθίων εργατών της επιχείρησης. 

• Παρέχει κάθε απαραίτητο στοιχείο για τη σύνταξη 
των μισθοδοτικών καταστάσεων. 

• Τηρεί φακέλους υπηρεσιακών μεταβολών του προ¬ 
σωπικού της επιχείρησης. 

• Παρακολουθεί την τήρηση του ωραρίου εργασίας. 

• Διεκπεραιώνει κάθε υπόθεση που σχετίζεται με την 
υπηρεσιακή κατάσταση του προσωπικού. 

• Μεριμνά για την ενημέρωση των ασφαλιστικών βι¬ 
βλιαρίων. 

3. Γραφείο Λογιστηρίου - Ταμείου 

Το Λογιστήριο 

• Επιμελείται την εκκαθάριση και έκδοση εντολών 
πληρωμής κάθε δαπάνης της επιχείρησης μετά τον 
έλεγχο της νομιμότητας στο όνομα των δικαιούχων. 

• Καταχωρεί κάθε λογιστική εγγραφή στα προβλεπό- 
μενα από τον Κ.Φ.Σ. βιβλία της επιχείρησης. 

• Συντάσσει κατόπιν συνεργασίας με τις άλλες υπη¬ 
ρεσίες τον προϋπολογισμό Εσόδων - Εξόδων και πα¬ 
ρακολουθεί την πορεία της εκτέλεσής του. 

• Υποβάλλει σχέδιο ισολογισμού κάθε χρήσης και 
απολογισμού Εσόδων - Εξόδων και όλών των απαιτού- 
μενων εκθέσεων στο Δ.Σ. 

• Συντάσσει τις μισθοδοτικές καταστάσεις και φρο- 

ντίζει για την εκκαθάριση των μισθών, ημερομισθίων, 
επιδομάτων και προσαυξήσεων του προσωπικού σύμ¬ 
φωνα με τα παραστατικά στοιχεία. 

• Καταρτίζει το τακτικό και έκτακτο σχέδιο χρημα¬ 
τοδότησης. 

• Παρακολουθεί τα κάθε είδους δάνεια της επιχεί¬ 
ρησης. 

• Υπογράφει όλα τα χρηματικά εντάλματα πληρωμής 
δαπανών. Συντάσσει μηνιαίο ισοζύγιο το οποίο υποβάλ¬ 
λεται στο Δ.Σ. 

• Το ταμείο: 

• Ενεργεί όλες τις εισπράξεις και πληρωμές που βα¬ 
σίζονται σε παραστατικά τα οποία εκδίδονται από το 
λογιστήριο. 

• Τηρεί αναλυτικό ημερολόγιο ταμείου. 

• Φροντίζει για την απόδοση των κρατήσεων που 
γίνονται υπέρ τρίτων μέσα στις νόμιμες προθεσμίες. 

• Συντάσσει και υποβάλλει στο Δ.Σ. μέσα στο πρώτο 
δεκαήμερο κάθε μήνα κατάσταση δοσοληψίας του τα¬ 
μείου του προηγούμενου μήνα. 

• Παρακολουθεί τους λογαριασμούς των τραπεζών. 

• Συντάσσει πρόγραμμα ρευστότητας. 

• Καταθέτει καθημερινά αφού προηγούμενα ενεργήσει 
τις πληρωμές της ημέρας το υπόλοιποι ταμείου στον 
οικείο τραπεζικό λογαριασμό. 

4. Γραφείο Προμηθειών, διαχείρισης υλικού και πε¬ 
ριουσίας 

• Φροντίζει για τις προμήθειες ειδών και υλικών της 
επιχείρησης σύμφωνα με τα καθοριζόμενα με τον οικείο 
Κανονισμό Προμηθειών. 

• Παραλαμβάνει τα είδη αυτά ελέγχοντας την ποσό¬ 
τητα και την ποιότητά τους σύμφωνα με τα διαλαμβα¬ 
νόμενα στους όρους της σχετικής απόφασης. 

•Έχει την ευθύνη φύλαξης και συντήρησης των πόσης 
φύσης προμηθευόμενων υλικών. 

• Φροντίζει για τη διάθεση των υλικών αυτών σύμ¬ 
φωνα με τις σχετικές διατάξεις διαχείρισης του Υλικού 
στις διάφορες υπηρεσίες της επιχείρησης. 

• Τηρεί τα προβλεπόμενα από το Νόμο σχετικά με 
την τήρηση των αποθηκών βιβλία. 

•Έχει την ευθύνη της συγκέντρωσης όλων των τίτλων 
της κινητής και ακίνητης περιουσίας της επιχείρησης σε 
ξεχωριστό φάκελο για το κάθε περιουσιακό στοιχείο. 

Γ. ΤΕΧΝΙΚΗ ΥΠΗΡΕΣΙΑ 

1. Γ ραφείο Προϊσταμένου 

Ο Προϊστάμενος: 

• Προΐσταται των Τεχνικών Υπηρεσιών της επιχείρη¬ 
σης και έχει την ευθύνη, το συντονισμό, την εποπτεία 
και τον έλεγχο της λειτουργίας αυτών. 

•Έχει την ευθύνη καταμερισμού της εργασίας στους 
υπαλλήλους των Υπηρεσιών που προΐσταται. 

• Παρακολουθεί γενικά τα πόσης φύσης τεχνικά θέ¬ 
ματα και περισσότερο αυτά που αφορούν τις δραστη¬ 
ριότητες της επιχείρησης. 

• Παρακολουθεί την πορεία υλοποίησης των έργων 
της επιχείρησης. 

• Μελετά και επεξεργάζεται τα στοιχεία για τεχνικά 
θέματα της επιχείρησης και προτείνει ανάλογα. 

2. Γ ραφείο μελετών, προγραμματισμού, επίβλεψης και 
εκτέλεσης έργων 

Έχει την ευθύνη για την εκπόνηση μελετών που αφο¬ 
ρούν τα δίκτυα ύδρευσης και αποχέτευσης, την σύνταξη 
προδιαγραφών και την αξιολόγηση προσφορών. 


Φροντίζει για τον προγραμματισμό και υλοποίηση του 
τεχνικού προγράμματος της επιχείρησης και τον προ¬ 
γραμματισμό των προμηθειών. 

Μεριμνά για την εκτέλεση και επίβλεψη των έργων 
που υλοποιεί η επιχείρηση. 

3. Γ ραφείο εργατοτεχνικής στήριξης 
Ευθύνεται για τη συντήρηση επέκταση και καλή λει¬ 
τουργία: 

α. των δικτύων ύδρευσης, αποχέτευσης 
β. του μηχανολογικού εξοπλισμού και των οχημάτων 
γ. των αντλητικών συγκροτημάτων 
δ. των δεξαμενών ύδρευσης 

ε. την τοποθέτηση επισκευή και έλεγχο των υδρο¬ 
μετρητών. 

Αρθρο 5ο 

Σύνθεση -Αριθμός θέσεων 

Με βάση τη διάρθρωση υπηρεσιών της επιχείρησης 
η σύνθεση, ο αριθμός και τα προσόντα πρόσληψης του 
προσωπικού, έχουν ως εξής: 

Α. ΔΙΕΥΘΥΝΣΗ 

1. Γ ραφείο Δ/ντή 
Διεύθυνση: θέση 1 
Προσόντα: Πτυχιούχος Α.Ε.Ι. 

2. Γραμματεία Δ/νσης, Διοικητικού Συμβουλίου και 
Δημοσίων Σχέσεων 

Γραμματέας: θέση 2 

Προσόντα: Πτυχιούχος Τ.Ε.Ι. ή απόφοιτος μέσης εκπαί¬ 
δευσης με γνώσεις ηλεκτρονικού υπολογιστή. 

3. Γ ραφείο Νομικής Κάλυψης 

Το γραφείο νομικής κάλυψης θα αντιμετωπίζει κατά 
περίπτωση και όταν απαιτείται με δικηγόρο παρά τω 
πρωτοδικείο Τρικάλων. 

4. Γ ραφείο γενικών καθηκόντων. 

Γ ραμματέας- κλητήρας: θέση 1 

Προσόντα: Απόφοιτος μέσης εκπαίδευσης με γνώσεις 
ηλεκτρονικού υπολογιστή. 

Β. ΔΙΟΙΚΗΤΙΚΗ- ΟΙΚΟΝΟΜΙΚΗ ΥΠΗΡΕΣΙΑ 

1. Γ ραφείο Προϊσταμένου 
Προϊστάμενος: θέση 1 

Προσόντα: Πτυχιούχος Α.Ε.Ι ή Τ.Ε.Ι οικονομικών επι¬ 
στημών 

Διοικητικό προσωπικό: θέσεις 2 
Προσόντα: Πτυχιούχους Α.Ε.Ι ή Τ.Ε.Ι ή μέσης εκπαίδευ¬ 
σης με γνώσεις Η/Υ και εμπειρία στο αντικείμενο. 

2. Γ ραφείο προσωπικού 
Γ ραμματέας: θέσεις 2 

Προσόντα: Απόφοιτος μέσης εκπαίδευσης με γνώσεις 
ηλεκτρονικού υπολογιστή. 

3. Γ ραφείο Λογιστηρίου και ταμείου 
Λογιστής- ταμίας: θέση 1 

Προσόντα: Πτυχιούχος Α.Ε.Ι ή Τ.Ε.Ι με γνώσεις Η/Υ και 
εμπειρία στο αντικείμενο. 

4. Γραφείο προμηθειών, διαχείρισης υλικού και πε¬ 
ριουσίας 

Αποθηκάριος: θέση 1 

Προσόντα: Απόφοιτος μέσης εκπαίδευσης με γνώσεις 
ηλεκτρονικού υπολογιστή. 

Γ. ΤΕΧΝΙΚΗ ΥΠΗΡΕΣΙΑ 
1. Γ ραφείο Προϊσταμένου 
Προϊστάμενος: θέση 1 

Προσόντα: Πτυχιούχος ΑΈ.Ι ή Τ.Ε.Ι τεχνικών επιστη¬ 
μών 

2. Γραφείο μελετών, προγραμματισμού και επίβλεψης 
εκτέλεσης έργων. 

Τεχνικός: θέση 1 

Προσόντα: Πτυχιούχος Τ.Ε.Ι. τεχνικών επιστημών 

2. Γ ραφείο εργατοτεχνικής στήριξης 
Α) Υδραυλικοί: θέσεις 2 
Προσόντα: Πτυχιούχοι υδραυλικοί 
Β) Εργατοτεχνίτες: θέσεις 2 

Προσόντα: Απόφοιτοι μέσης ή βασικής εκπαίδευσης 

Γ) Καταμετρητές: θέσεις 2 

Προσόντα: Απόφοιτη μέσης εκπαίδευσης 

Δ) Ηλεκτρολόγος: θέση 1 

Προσόντα: πτυχιούχος Τ.Ε.Ι 

Ε) Οδηγός αυτοκινήτου: θέση 1 

Προσόντα: δίπλωμα επαγγελματικό Γ' κατηγορίας 

Ζ) Καθαρίστρια: θέση 1 

Η) Χειριστής μηχανημάτων: θέση 1 

Αρθρο 6ο 
Γ ενικές διατάξεις 

Μέχρι την πλήρη στελέχωση της επιχείρησης, το Δι¬ 
οικητικό Συμβούλιο με αποφάσεις του θα καθορίζει τα 
καθήκοντα και τις αρμοδιότητες των απασχολούμενων 
στην επιχείρηση, ανάλογα με τις υπηρεσιακές ανάγκες, 
για την εύρυθμη και αποτελεσματική λειτουργία της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 23 Ιουνίου 2006 

Με εντολή Γ ενικού Γ ραμματέα Περιφέρειας 
Η Προϊσταμένη Διεύθυνσης 
ΧΡΙΣΤΙΝΑ ΞΑΚΗ 

-♦- 

Αριθμ. 22092,19853 (3) 

Έγκριση υπέρβασης των ωρών υπερωριακής απασχό¬ 
λησης για υπαλλήλους της Δ/νσης Κτηνιατρικής Ν.Α. 
Πιερίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: 

α. Του άρθρου 25 παρ. 7 του ν. 2738/1999 «Συλλογι¬ 
κές διαπραγματεύσεις στη Δημόσια Διοίκηση, μονι¬ 
μοποιήσεις συμβασιούχων αορίστου χρόνου και άλλες 
διατάξεις». 

β. Του άρθρου 16 του ν. 3205/2003 «Μισθολογικές 
ρυθμίσεις λειτουργών και υπαλλήλων του Δημοσίου, 
Ν.Π.Δ.Δ. και Ο.Τ.Α. και άλλες συναφείς διατάξεις». 

γ. Του άρθρου 33 του ν. 3448/2006 «Ρύθμιση θεμά¬ 
των Υπουργείου Εσωτερικών Δημόσιας Διοίκησης και 
Αποκέντρωσης». 

2. Την υπ’ αριθμ. 07/772/8.2.2006 απόφαση του Νομάρ¬ 
χη Πιερίας που αφορά στην καθιέρωση υπερωριακής με 
αμοιβή εργασίας υπαλλήλων της Δ/νσης Κτηνιατρικής 
για αντιμετώπιση εκτάκτων αναγκών έτους 2006. 

3. Τα υπ’ αριθμ. 07/2614/18.4.2006 και 07/2972/4.5.2006 
έγγραφα της Ν.Α. Πιερίας - Δ/νσης Κτηνιατρικής με τα 
οποία αιτείται έγκριση υπέρβασης των καθοριζομένων 
από την κείμενη νομοθεσία ωρών υπερωριακής απα¬ 
σχόλησης για το διάστημα από 9.2.2006 έως 31.3.2006 
για δεκαοκτώ (18) υπαλλήλους (13 Κτηνίατροι, 4 Βοηθοί 
Εργαστηρίων, 1 Οδηγός) της Δ/νσης Κτηνιατρικής Πιε¬ 


ρίας) κατά εξήντα(60) ώρες μηνιαίως ανά υπάλληλο και 
συνολικά 1620 ώρες. 

4. Την ανάγκη εφαρμογής των μέτρων καταστολής 
και επιτήρησης της γρίπης των πτηνών. 

5. Ότι το ύψος της προκαλούμενης από την απόφαση 
αυτή δαπάνης ανέρχεται στο ποσό των 9720 € και θα 
βαρύνει τον ΚΑΕ 2279 Φ29/110, αποφασίζουμε: 

Εγκρίνουμε την υπέρβαση των ωρών υπερωριακής 
απογευματινής απασχόλησης για δεκαοκτώ (18) υπαλ¬ 
λήλους (13 Κτηνίατροι, 4 Βοηθοί Εργαστηρίων, 1 Οδηγός) 
της Δ/νσης Κτηνιατρικής Ν.Α. Πιερίας κατά εξήντα (60) 
ώρες μηνιαίως ανά υπάλληλο και συνολικά 1620 ώρες 
για το διάστημα από 9.2.2006 έως 31.3.2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 28 Μάΐου 2006 

Ο Γ ενικός Γ ραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 
-♦- 

Αριθμ. 25802, 25654, 23292 (4) 

Τροποποίηση απόφασης καθορισμού ανωτάτου ορίου 
επιτρεπομένων ημερών κίνησης εκτός έδρας υπαλ¬ 
λήλων στις Νομαρχιακές Αυτοδιοικήσεις Περιφέρει¬ 
ας Κεντρικής Μακεδονίας, για το 2006. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: 

α. Του ν. 2685/1999 «Κάλυψη δαπανών μετακινουμέ- 
νων υπαλλήλων εντός και εκτός Επικράτειας και άλλες 
διατάξεις». 

β. Του άρθρου 25 παραγρ. 6 του ν. 2738/1999 «Συλλο¬ 
γικές διαπραγματεύσεις στη Δημόσια Διοίκηση, μονι¬ 
μοποιήσεις συμβασιούχων αορίστου χρόνου και άλλες 
διατάξεις». 

γ. Του ν. 2503/1997 «Διοίκηση, οργάνωση στελέχωση 
της Περιφέρειας, ρύθμιση θεμάτων για την τοπική αυ¬ 
τοδιοίκηση και άλλες διατάξεις». 

2. Την υπ’ αριθμ. 18719/17.4.2006 απόφασή μας με την 
οποία καθορίσθηκε το ανώτατο όριο των επιτρεπο- 
μένων ημερών κίνησης εκτός έδρας των υπαλλήλων 
που υπηρετούν στις Νομαρχιακές Αυτοδιοικήσεις της 
Περιφέρειας. 

3. Τα υπ’ αριθμ. 05/4363/5.5.2006, 04/1884/22.5.2006 έγ¬ 
γραφα της Ν.Α. Χαλκιδικής και το υπ’ αριθμ. 2399/17.5.2006 
έγγραφο της Ν.Α. Σερρών αναφορικά με την τροποποί¬ 
ηση της ανωτέρω απόφασής μας. 

4. Ότι το ύψος της προκαλούμενης από την απόφαση 
αυτή δαπάνης ανέρχεται στο ποσό των 3.000 ευρώ και 
θα βαρύνει τον ΚΑΕ 071 του προϋπολογισμού έτους 
2006 της Ν.Α. Χαλκιδικής, αποφασίζουμε: 

1. Συμπληρώνουμε την υπ’ αριθμ. 18719/17.4.2006 από¬ 
φαση μας κατά το μέρος που αφορά τη Ν.Α Χαλκιδικής, 
ως κατωτέρω: 

Ν.Α. Χαλκιδικής 

Α) Δ/νση Αγροτικής Ανάπτυξης 

Επιτρέπεται ο ετήσιος συμψηφισμός των κατά μήνα 
ημερών με ανώτατο όριο τριάντα (30) ημέρες το μήνα 
μέχρι συμπληρώσεως των εκατόν είκοσι ημερών ετη- 
σίως για τους Τεχνολόγους Γεωπονίας, Τεχνολόγους 
Τοπογράφους, ΔΕ Γεωργικού Κτηνοτροφικού, ΔΕ Δομι- 

κών'Εργων, για να διεκπεραιωθούν οι εργασίες που τους 
έχουν ανατεθεί(αναδασμοί, επιτόπιοι έλεγχοι ΟΣΔΕ, επι¬ 
λέξιμων αιγοπροβάτων, ελαιοδένδρων και εξισωτικής 
αποζημίωσης). 

Β) Δ/νση Ανάπτυξης και Προγραμματισμού 

ΠΕ Γεωτεχνικών 100 ημέρες 

2. Διορθώνουμε την υπ’ αριθμ. 18719/17.4.2006 απόφαση 
μας κατά το μέρος που αφορά την Ν.Α. Σερρών, ως 
κατωτέρω: 

Ν.Α. Σερρών 

Α) Δ/νση Οικονομικών Υπηρεσιών 

ΤΕ Δ/κού - Λογ/κού 80 ημέρες αντί του εσφαλμένου 
ΔΕ Δ/κού - Λογ/κού 80 ημέρες 

Β) Δ/νση Πολιτισμού Αθλητισμού και Νεότητας 

ΔΕ Τεχνικών 60 ημέρες αντί του εσφαλμένου ΤΕ Τε¬ 
χνικών 60 ημέρες 

Κατά τα λοιπά ισχύει η υπ’ αριθμ. 18719/17.4.2006 από¬ 
φασή μας 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 13 Ιουνίου 2006 

Ο Γενικός Γραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 
-♦- 

Αριθμ. 10044 (5) 

Αύξηση καθ’ υπέρβαση ημερών εκτός έδρας υπαλλήλων 
υπηρετούντων στη Ν.Α. Εύβοιας, για το έτος 2006. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 2 παρ. 3 του ν. 2685/1999 
«Περί καλύψεως δαπανών μετακινουμένων υπαλλήλων 
εντός και εκτός Επικράτειας και άλλες διατάξεις» (ΦΕΚ 
35Α), όπως συμπληρώθηκε με το άρθρο 25 παρ. 6 του 
ν. 2738/1999 «Περί συλλογικών διαπραγματεύσεων στη 
Δημόσια Διοίκηση κ.λπ.» (ΦΕΚ 180Α). 

2. Την υπ’ αριθμ. 1311/1.2.2006 απόφασή μας όπως 
συμπληρώθηκε μεταγενέστερα με την υπ’ αριθμ. 
9275/5.6.2006 όμοιά μας και αφορά «Ανώτατο όριο επι- 
τρεπομένων ημερών μετακίνησης εκτός έδρας υπαλλή¬ 
λων υπηρετούντων στη Νομ. Αυτ/ση Εύβοιας». 

3. Την ανάγκη αντιμετώπισης εκτάκτων γεγονότων 
κατά το τρέχον έτος 2006 λόγω θεομηνιών, χιονοπτώ¬ 
σεων, πλημμύρων κ.λπ., αφού το προσωπικό της Δ/νσης 
Τεχνικών υπηρεσιών της Ν.Α. Εύβοιας καλείται με τα 
μηχανήματα της υπηρεσίας να αντιμετωπίσει τις κατα¬ 
στροφές που προκλήθηκαν από τα παραπάνω έκτακτα 
γεγονότα και δεδομένου ότι οι υπάλληλοι ΔΕ Χειριστών 
Μηχ/των εξάντλησαν το όριο 120 ημερών. 

4. Το υπ’ αριθμ. 3955/22.5.2006 έγγραφο της Ν.Α. Εύ¬ 
βοιας (Δ/νση Δ/σης και Οργ/σης). 


5. Το γεγονός ότι, η πρόσθετη δαπάνη που θα βαρύνει 
τον προϋπολογισμό της Ν.Α. Εύβοιας ανέρχεται στο 
ποσό των δέκα χιλιάδων (10.000) Ευρώ (Ε.Φ 073, ΚΑΕ 
0711), αποφασίζουμε: 

Αυξάνουμε καθ’ υπέρβαση του ανωτάτου επιτρεπομέ- 
νου ορίου, τον αριθμό ημερών εκτός έδρας για το έτος 
2006, των έξι (6) υπαλλήλων της Δ/νσης Τεχνικών Υπη¬ 
ρεσιών (Γρ. Μηχ/κού εξ/σμού) της Ν.Α. Εύβοιας κλάδου 
ΔΕ Χειριστών Μηχ/των κατά 80 ημέρες, για την αντιμε¬ 
τώπιση των καταστροφών λόγω εκτάκτων γεγονότων 
που προκλήθηκαν από βροχοπτώσεις, χιονοπτώσεις κλπ 
κατά το τρέχον έτος 2006. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Λαμία, 20 Ιουνίου 2006 
Ο Γ ενικός Γ ραμματέας Περιφέρειας 

ΚΩΝ. ΕΞΑΡΧΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 6 ) 

Στο Φ.Ε.Κ. 1043/22.7.2005 (τ. Β') που δημοσιεύθηκε η υπ’ 
αριθμ. 15414/6.7.2005 απόφαση του Γενικού Γραμματέα 
της Περιφέρειας Κρήτης σχετικά με την έγκριση τρο¬ 
ποποίησης του Οργανισμού Εσωτερικής Υπηρεσίας του 
Συνδέσμου Κοινοτήτων Επισκοπής, Ανωπόλεως, Επάνω 
και Κάτω Βάθειας, επιφέρεται η διόρθωση, αναφορικά 
με το αποφασιστικό μέρος αυτής στην παράγραφο «2» 
και υποπαράγραφο «α»: 

Από το λανθασμένο: «Μια (1) θέση βοηθού υδραυλικού 
κλάδου ΔΕ 30 με βαθμό Ε' - Β'» 

Στο σωστό: «Μια (1) θέση βοηθού υδραυλικού κλάδου 
ΥΕ 30 με βαθμό Ε'- Β'». 

(Από την Περιφέρεια Κρήτης) 

-♦- 

(7) 

Στο ΦΕΚ 416/5.4.2006 τεύχος Β', στο οποίο δημοσι¬ 
εύθηκε η υπ’ αριθμ. 1463/21.3.2006 απόφαση του Γενι¬ 
κού Γραμματέα Περιφέρειας Ανατολικής Μακεδονίας 
- Θράκης και αφορά την απόκτηση Ελληνικής Ιθαγένειας 
της ομογενούς αλλοδαπής Σουρμαλιάν Γκαϊανέ του Σα- 
ριμπέκ, σύζυγος του Στεπάνοβ Δαυίδ του Μιχαήλ και 
του ανήλικου τέκνου της Στεπάνοβ Μιχαήλ του Δαυίδ 
επιφέρεται η εξής διόρθωση ως προς τον εξελληνισμό 
του επωνύμου της αιτούσης: 

Από το εσφαλμένο: Σουρμαλιάν 

Στο ορθό: Σουρμαλιανίδου. 

(Από την Περιφέρεια 
Ανατολικής Μακεδονίας - Θράκης) 

